لندن (مانیٹرنگ ڈیسک) پاکستانی نژاد باکسر حمزہ شیراز برطانوی گوازی گر ءِ کٹسا یورپین سپرواٹرویٹ چمپئن ٹائٹل ءِ کٹا۔ حوال نا رداٹ  پاکستانی نژاد باکسر حمزہ شیراز یورپین سپرواٹرویٹ چمپئن ٹائٹل ءِ کٹسا کورونا وائرس نا ہلوک آ دَین آن کہوک آ تینا تاتہ نا پن آ کرے۔ 21 سال نا  باکسر حمزہ شیراز یورپین سپرواٹرویٹ چمپئن نا ٹائٹل ءِ تینا مقابلہ ٹی مروک آ برطانوی باکسر پال کین ءِ 6 راونڈ انا مقابلہ ٹی بے سہب کرسا دوئی کرے۔ حمزہ شیراز داسکان کن ہچ ءُ فائٹ اس کٹفتنے۔ پاکستانی نژاد باکسر میڈیا تون ہیت وگپ کرسا پارینے کہ تینا سرسہبی ءِ کورونا وائرس آن کہوک آ تینا تاتہ نا پن آ کیوہ۔ او مستی پارینے کہ فلائٹ آتا  بحال مننگ آن پد پاکستان نا ہم دورہ ءِ کیوہ۔ یات سلے کہ پاکستانی نژاد برطانوی باکسر حمزہ شیراز ڈبلیو بی او سپر ویلٹر ویٹ کیٹگری ٹی یورپی چمپئن ہم ارے او دا ٹائٹل ءِ ہم او اسہ برطانوی باکسر ریان کیلی ءِ کٹسا تینا پن آ کریسُس۔
